Case ID: 1066322
Sentence 32: Göründüyü kimi sadalanan normalara əsasən müvafiq bələdiyyə tərəfindən torpaq sahəsinin ayrılması üçün əvvəlcə rəy alınmalı, ayrılması nəzərdə tutulan torpaq sahəsinin yeri, habelə torpaq sahəsinin yerləşdiyi zona və torpağın normativ qiyməti Azərbaycan Respublikasının Dövlət Torpaq və Xəritəçəkmə Komitəsi tərəfindən müəyyən edilməli, yalnız bundan sonra icarəyə ayrılması barədə bələdiyyə tərəfindən qərar qəbul olunmalı idi. Lakin iş materiallarından da göründüyü kimi, Bərdə rayon Cəyirli Bələdiyyəsi tərəfindən mübahisələndirilən torpaq sahəsi icarəyə verilərkən qanunvericiliyin yuxarıda göstərilən tələblərinə sonuncu tərəfindən əməl olunmamış, yəni bələdiyyə tərəfindən müvafiq icra hakimiyyəti orqanının rəyi alınmamış, əlavə olaraq torpaq sahəsinin yeri, yerləşdiyi zona dəqiqləşdirilməmiş, həmin yerin planı və ölçüsü hazırlanmamış, eyni zamanda bələdiyyə mülkiyyətində olan torpaq sahəsinə dair sərəncam vermək məsələsi bələdiyyə iclasında həll olunmaqla kollegial qaydada qərar qəbul olunmalı olduğu halda, bələdiyyə sədrinin təkbaşına qərarı əsasında iş üzrə iddiaçıya torpaq sahəsi ayrılmışdır.